கேள்வி: ஆப்கான்-சீக்கியப் போர்கள் - அகமது ஷா அப்தாலியின் படையெடுப்புகள் பற்றி நீங்கள் என்ன அறிந்துள்ளீர்கள்?
பதில்: 12 சனவரி 1748 அன்று ஆப்கானித்தான் மன்னர் அகமது ஷா துரானி லாகூர் மீது படையெடுத்து கைப்பற்றினார். எனவே முகலாய லாகூர் ஆளுநர் ஷா நவாஸ் கான் தில்லிக்குத் தப்பிச் சென்றார்.ஆப்கானிய மன்னர் அகமது ஷா துரானி லாகூருக்கு ஒரு ஆப்கானிய ஆளுநரை நியமித்து, பஞ்சாப் மாகாணம் (பிரித்தானிய இந்தியா) நோக்கிப் படைகளை செலுத்தினான். 1748 மனுப்பூர் போரில், ஆப்கானியப் படைகள், சீக்கிய சிற்றரசுகள் உதவியுடன் முகலாயப் படைகள் வெற்றி பெற்றது.எனவே ஆப்கானியப் படைகள் கந்தகார் மாகாணம் தப்பி ஓடினர். படைத்தலைவர்களான சரத் சிங், ஜஸ்ஸா சிங் அலுவாலியா மற்றும் ஆலா சிங் தலைமையிலான சீக்கிய கூட்டமைப்பினர் அகமது ஷா துரானியின் படைகளை விரட்டிச் சென்று தோற்கடித்தனர். இதன் வெற்றியாக மார்ச், 1748ம் ஆண்டில் அமிர்தசரஸ் சீக்கிய கூட்டமைப்பினர் தல் கல்சா என்ற இராணுவப் பிரிவை நிறுவினர்.ஆப்கானியரிடம் இழந்த லாகூர் 12 ஏப்ரல் 1752 அன்று மீண்டும் சீக்கியர்கள் கைப்பற்றினர். சீக்கியர்கள் கொரில்லா போர் முறையில் பஞ்சாபிலிருந்து ஆப்கானியப் படைகளை வெளியேற்றினர். நவம்பர் 1757ல் சீக்கியர்களின் தல் கல்சா படைகள் அமிர்தசரஸ் போரில் ''தைமூர் ஷா துரானி'' தலைமையிலான ஆப்கானியப் படைகளை வென்றது. லாகூரின் வீழ்ச்சிக்குப் பின்னர் ஆப்கானிய தலைமைப் படைத்தலைவர் ஜெகான் கான் மற்றும் மன்னர் தைமூர் ஷா துரானி நகரத்திலிருந்து வெளியேறி, செனாப் ஆறு மற்றும் ராவி ஆறுகளை கடக்க முயற்சி செய்கையில், ஆயிரக்கணக்கான ஆப்கானிய வீரர்கள் நீரில் மூழ்கி இறந்தனர்.மேலும் போர்க் கைதிகளாக பிடிபட்ட ஆப்கானிய வீரர்களைக் கொண்டு அமிர்தசரஸ் பொற்கோயிலின் குளத்தை சுத்தப்படுத்தினர்.1758ஆம் ஆண்டில், சீக்கியர்கள் ஆப்கானிய படைத்தலைவர் சாதத் கான் அஃப்ரிடியின் படைகளை தோற்கடித்தனர். அஃப்ரிடி ஜலந்தர் தப்பி ஓடினார். அதைத் தொடர்ந்து ஆப்கானிய இராணுவம் அனைத்து திசைகளிலிருந்தும் தோற்கடிக்கப்பட்டது. சீக்கியர்கள் லாகூரைக் கைப்பற்றி சூறையாடியனர். இருப்பினும் மே1761ஆம் ஆண்டில் லாகூரை மீண்டும் ஆப்கானியர்கள் கைப்பற்றினர். இருப்பினும் இரண்டு மாதம் கழித்து, மே 1761ல் சீக்கியப் படைகள் லாகூரை மீண்டும் கைப்பற்றினர். செப்டம்பர் 1761ல் குஜ்ரன்வாலா மாவட்டம் அருகே லாகூரின் ஆப்கானிய ஆளுநரின் படைகளை சீக்கியப் படைகள் வென்றதுடன், சத்லஜ் ஆறு மற்றும் சிந்து ஆறுக்கு இடைப்பட்ட பஞ்சாப் பகுதிகள் சீக்கியர்களின் கீழ் சென்றது.அகமது ஷா துரானி பஞ்சாபின் பெரும்பகுதிகளை சீக்கியர்களிடம் இழந்தார். அக்டோபர் 1762ல் அகமது ஷா துரானி அமிர்தசரஸ் நகரத்தை பெரும்படைகளுடன் தாக்கினார். . நவம்பர் 1763ல் சீக்கியப் படைகள் சியால்கோட் போரில் துரானியின் படைகளை பின்வாங்கச் செய்ததுடன், ஆப்கானியர்களை போரில் வீழ்த்தியதால், பஞ்சாப் மீதான ஆப்கானிய ஆக்கிரமிப்பை முறியடித்தது.[http://prr.hec.gov.pk/jspui/bitstream/123456789/5209/1/188.pdf The last phase of Muslim phase in Multan] தொடர் தோல்விக்குப் பின் அகமது ஷா துரானி, சீக்கியர்களுக்கு எதிராகப் புனிதப் போரில் பங்கெடுக்க கலட் கானரசு உதவிக்கு அழைத்தார். 1765ல் பஞ்சாப் மீது படையெடுத்த ஆப்கானியப் படைகள் சீக்கியர்களிடம் தோற்று ஓடினர். 1772ல் முல்தான் நகரத்தை ஆப்கானியர்களிடமிருந்து சீக்கியர்கள் கைப்பற்றினர்.1772 முதல் 1780ஆம் ஆண்டு வரை சீக்கியர்களின் இடைவேளைக் காலம் என அழைப்பர்.
கேள்வி: ஆப்கான்-சீக்கியப் போர்கள் - முல்தான் முற்றுகை பற்றி விளக்கவும்.
பதில்: File:Raja Fateh Singh Ahluwalia of Kapurthala.jpg சனவரி மாத தொடக்கத்தில், சீக்கியப் படைகள் முசாபர்கர் மற்றும் கான்கரில் உள்ள நவாப் முசாஃபர் கானின் கோட்டைகளைக் கைப்பற்றுவதன் மூலம் தங்கள் படையெடுப்பைத் தொடங்கியது. பிப்ரவரியில், கராக் சிங்கின் தலைமையிலான சீக்கியப் படை முல்தானை அடைந்து, முசாஃபர் செலுத்த வேண்டிய பெரும் கப்பத்தொகையைச் செலுத்துமாறும், கோட்டையை ஒப்படைக்குமாறும் உத்தரவிட்டது, ஆனால் முசாஃபர் மறுத்துவிட்டார். சீக்கியப் படைகள் நகரத்திற்கு அருகில் நடந்த ஒரு போரில் வெற்றி பெற்றது. ஆனால் முசாஃபர் கோட்டைக்குள் பின்வாங்குவதற்கு முன்பு அவரைக் கைப்பற்ற முடியவில்லை. சீக்கிய இராணுவம் மேலும் பீரங்கிகளைக் கேட்டது. இராஜா ரஞ்சித் சிங் அவர்களுக்கு ஜம்ஜமா மற்றும் பிற பெரிய பீரங்கிக் குண்டுகளை அனுப்பினார். அவை கோட்டையின் சுவர்கள் மீது குண்டுமழை பொழிந்தன. சூன் மாத தொடக்கத்தில், சாது சிங் மற்றும் ஒரு சிறிய அகாலி குழுக்கள் கோட்டைச் சுவர்களைத் தாக்கினர், அப்போது சுவரில் ஒரு பிளவைக் கண்டுபிடித்தனர். அவர்கள் கவனக்குறைவாக இருந்த கோட்டைப் படையினருடன் போரிட உள்ளே ஓடியபோது, ​​பெரிய சீக்கிய இராணுவம் உஷார்படுத்தப்பட்டு, அந்தப் பிளவு வழியாக கோட்டைக்குள் நுழைந்தது. முசாஃபரும் அவரது மகன்களும் கோட்டையைப் பாதுகாக்க ஒரு திடீர்த் தாக்குதல் நடத்த முயன்றனர், ஆனால் போரில் கொல்லப்பட்டனர். முல்தான் நகரம் சீக்கியர்களிடம் வீழ்ந்த பின்னர் பெசாவர் ஆப்கானியர்கள் தங்கள் செல்வாக்கை இழந்தனர்ர். இதனால் சீக்கியப் படைகள் எளிதாக பெசாவர் நகரத்தைக் கைப்பற்றினர்.